*Projekts*

Pielikums

Ministru kabineta

2016.gada \_\_.\_\_\_\_\_\_\_\_\_

noteikumiem Nr.\_\_\_

**Nozares, kurām darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana” ietvaros finansējums netiek sniegts**

1. Zivsaimniecība un akvakultūra - atbilstoši Saimniecisko darbību statistikās klasifikācijas Eiropas Kopienā 2.redakcijas A sadaļas 03.1 grupai “Zvejniecība”, A sadaļas 03.2 grupai “Akvakultūra”, C sadaļas 10.nodaļai “Pārtikas produktu ražošana”.

2. Lauksaimniecība – atbilstoši Saimniecisko darbību statistikās klasifikācijas Eiropas Kopienā 2.redakcijas A sadaļas 01.nodaļai “Augkopība un lopkopība, medniecība un saistītās palīgdarbības”, A sadaļas 02.nodaļai “Mežsaimniecība un mežizstrāde”, C sadaļas 10.nodaļai “Pārtikas produktu ražošana” un C sadaļas 11.nodaļai “Dzērienu ražošana”.

3. Transporta nozare un ar to saistītā infrastruktūra - atbilstoši Saimniecisko darbību statistikās klasifikācijas Eiropas Kopienā 2.redakcijas H sadaļas 49.nodaļai “Sauszemes transports un cauruļvadu transports”, H sadaļas 50.nodaļai “Ūdens transports”, H sadaļas 51.nodaļai “Gaisa transports”.

4. Energoinfrastruktūras un enerģijas ražošanas nozare - atbilstoši Saimniecisko darbību statistikās klasifikācijas Eiropas Kopienā 2.redakcijas D sadaļas 35.nodaļai “Elektroenerģija, gāzes apgāde, siltumapgāde un gaisa kondicionēšana”, H sadaļas 49.5 grupai “Cauruļvadu transports”.

5. Lidostu nozare - atbilstoši Saimniecisko darbību statistikās klasifikācijas Eiropas Kopienā 2.redakcijas H sadaļas 51.nodaļai “Gaisa transports”.

6. Darbības ar platjoslu tīkliem - atbilstoši Saimniecisko darbību statistikās klasifikācijas Eiropas Kopienā 2.redakcijas 61.nodaļai “Telekomunikācija”.

7. Tērauda nozare, kurā visas darbības saistītas ar vienai vai vairāku šādu produktu ražošanu:

1. pārstrādāts čuguns un ferosakausējumi: pārstrādāts čuguns tērauda ražošanai, liešanai un citi pārstrādāta čuguna veidi, spoguļčuguns un augsta oglekļa satura feromangāns, neskaitot citus ferosakausējumus;
2. neapstrādāti dzelzs izstrādājumi un pusfabrikāti, parastais tērauds vai īpašais tērauds: šķidrs tērauds, liets vai neliets lietņos, ieskaitot lietņus pusfabrikātu kalšanai: velmējumi, sagataves un plāksnes; lokšņu stieņi un baltā skārda sagataves; karsti velmēti platprofila tinumi, izņemot šķidrā tērauda ražošanu mazo un vidējo lietuvju lējumiem;
3. karsti apstrādāti dzelzs, parastā tērauda vai speciālā tērauda ražojumi: sliedes, gulšņi, uzliktņi, balstpaliktņi, sijas, smagie profili 80 mm un vairāk, rievkonstrukcijas, stieņi un profili mazāki par 80 mm un joslas mazākas par 150 mm, stiepļu stieņi, apaļš un kvadrātveidīgs tērauds caurulēm, karsti velmētas stīpas un lentes (tostarp cauruļu sloksnes), karsti velmētas loksnes (pārklātas vai nepārklātas), plāksnes un loksnes ar 3 mm un lielāku biezumu, universālās plāksnes ar 150 mm un lielāku biezumu, izņemot stieples un stiepļu izstrādājumus, pulētos stieņus un dzelzs lējumus;
4. auksti apstrādāti ražojumi: baltais skārds, skārds ar alvas un svina klājumu, melnais skārds, cinkotas loksnes, citādas pārklātas loksnes, auksti velmētas loksnes, elektriskās loksnes un lentes baltā skārda ražošanai, auksti velmētas plāksnes tinumos un lentēs;
5. caurules: visas bezšuvju tērauda caurules, metinātas tērauda caurules ar diametru lielāku par 406,4 mm.

8. Sintētisko šķiedru nozare:

1. visu veidu poliestera, poliamīda, akrila vai polipropilēna šķiedru un diegu ekstrūzija/teksturēšana neatkarīgi no to izmantošanas veida;
2. polimerizācija (ieskaitot polikondensāciju), ja tā ir apvienota ar ekstrūziju izmantoto iekārtu ziņā;
3. jebkādi palīgprocesi, kas saistīti ar vienlaicīgu ekstrūzijas/teksturēšanas jaudu uzstādīšanu, ko veic potenciālais atbalsta saņēmējs vai cits tās grupas uzņēmums, kurā tas ietilpst, un kurā attiecīgajā uzņēmējdarbības veidā izmantoto iekārtu ziņā parasti tiek apvienoti uzņēmumi ar šādām jaudām.

Ministru prezidents M.Kučinskis

Vides aizsardzības un reģionālās attīstības ministrs K.Gerhards

Iesniedzējs:

vides aizsardzības un reģionālās attīstības ministrs K.Gerhards

Vīza:

valsts sekretāra p.i.,

valsts sekretāra vietnieks informācijas un

komunikācijas tehnoloģiju jautājumos E.Beļskis

13.07.2016 11:39

529

Austra Auziņa

Tel.: 66016701,

e-pasts: austra.auzina@varam.gov.lv